KOMISSION ASETUS (EY) N:o 260/2006,
annettu 15 päivänä helmikuuta 2006,
pysyvän tarjouskilpailun avaamisesta Saksan interventioelimen hallussa olevan rukiin myymiseksi uudelleen yhteisön markkinoilla sen jalostamiseksi bioetanoliksi ja bioetanolin käyttämiseksi biopolttoaineiden tuottamiseen yhteisössä annetun asetuksen (EY) N:o 1573/2005 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon viljan yhteisestä markkinajärjestelystä 29 päivänä syyskuuta 2003 annetun neuvoston asetuksen (EY) N:o 1784/2003 (1) ja erityisesti sen 6 artiklan,
sekä katsoo seuraavaa:
(1)
Komission asetuksella (EY) N:o 1573/2005 (2) avatun tarjouskilpailun mukaisesti käyttöön saatetusta rukiista saadun bioetanolin käyttäminen biopolttoaineiden lopulliseen tuottamiseen edellyttää eri taloudellisten toimijoiden osallistumista ja bioetanolin kuljettamista teollisuusyrityksiin, jotka vastaavat bioetanolin lisäämisestä muihin polttoaineisiin.
(2)
Kun otetaan huomioon käytetyt talouden toiminta-alueet, joissa tarvitaan bioetanolin kuljettamista, on tarpeen säätää mahdollisuudesta varastoida bioetanolia välittäjinä olevien toimijoiden tiloissa ja sekoittaa sitä samanlaisiin tuotteisiin, joita ei ole saatu kyseisessä tarjouskilpailussa. On kuitenkin voitava edelleen jäljittää tarjouskilpailussa saatujen määrien kulku.
(3)
Sen vuoksi asetus (EY) N:o 1573/2005 olisi muutettava.
(4)
Tässä asetuksessa säädetyt toimenpiteet ovat viljan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 1573/2005 8 artiklan 3 kohta seuraavasti:
”3. Poiketen siitä, mitä asetuksen (ETY) N:o 3002/92 7 artiklan 1 kohdan a alakohdassa säädetään, rukiin sääntöjenmukaista käyttöä koskevat edellytykset katsotaan täytetyiksi, kun ruis on varastoituna yritykseen, jossa se valmistetaan bioetanoliksi, kun ruis on valmistettu bioetanoliksi ja kun biopolttoaineen tuottaja osoittaa jalostaneensa bioetanolin biopolttoaineeksi. Biopolttoaineeksi jalostamista koskeva todiste on osoitettava eri toimijoiden varastokirjanpidolla ja tuotteiden siirtoja koskevin asiakirjoin. Näillä edellytyksin bioetanolin välivarastointi voidaan toteuttaa sekoittamalla sitä muuhun bioetanoliin.”
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 15 päivänä helmikuuta 2006.